b'\n_START_ARTICLE_\nMod perl\n_START_PARAGRAPH_\nmod_perl on Apache-webserverin moduuli, joka mahdollistaa dynaamisten nettisivujen tuottamisen Perlill\xc3\xa4. Moduulin k\xc3\xa4ytt\xc3\xa4minen suurilla sivustoilla voi tuoda huomattavan tehonlis\xc3\xa4yksen perinteiseen CGI-tekniikkaan verrattuna, koska nyt Perl-tulkkia ei tarvitse ladata muistiin jokaisen sivupyynn\xc3\xb6n yhteydess\xc3\xa4._NEWLINE_mod_perl osaa emuloida CGI-ymp\xc3\xa4rist\xc3\xb6\xc3\xa4, joten vanhat skriptit hy\xc3\xb6tyv\xc3\xa4t tehonlis\xc3\xa4yksest\xc3\xa4 ilman muutoksia.'